[{"text_idx": "#000008", "text": "Mae CGGC yn falch iawn o fod wedi dechrau partneriaeth newydd a\u0302 Sustrans Cymru, sydd wedi ymuno a\u0302\u2019n swyddfa hyblyg yng Nghaerdydd."}, {"text_idx": "#000009", "text": "Daw\u2019r penderfyniad ar o\u0302l i\u2019r ddau fudiad geisio dychwelyd i\u2019r gweithle ar o\u0302l pandemig COVID-19, ac mae\u2019n cyflwyno dyfodol hynod gyffrous i\u2019r ddau fudiad."}, {"text_idx": "#000011", "text": "\u201cRydyn ni\u2019n gyffrous iawn ynghylch symud i mewn i\u2019r gofod newydd hwn a rennir gydag CGGC, ac o gael y cyfle i adeiladu hwb trydydd sector yn y rhan hanesyddol hon o Gaerdydd. Mae ein cydweithwyr yn edrych ymlaen at ddychwelyd i weithle sy\u2019n addas i ffordd o weithio hybrid, fodern."}, {"text_idx": "#000012", "text": "\u201cMae gwreiddiau Sustrans Cymru yn ardal Tre-biwt felly da o beth fyddai cadw\u2019r traddodiad a lleoli ein hwb newydd yng Nghaerdydd yma."}, {"text_idx": "#000013", "text": "\u201cMae symud i\u2019r hwb newydd gydag CGGC yn rhoi cyfle cyffrous i ni ddatblygu cydberthnasau agos, cryfhau partneriaethau a chymryd rhan mewn gwaith cydweithredol, rhywbeth sy\u2019n ategu gwerthoedd Sustrans gan hefyd sicrhau bod y trydydd sector yng Nghaerdydd yn mynd o nerth i nerth.\u201d"}, {"text_idx": "#000016", "text": "\u201cRydyn ni wrth ein boddau i rannu\u2019r gofod newydd hwn gyda Sustrans. Gwnaethom ni weithio gyda Chymdeithas Llywodraeth Leol Cymru (CLlLC), Data Cymru a Chronfa Gymunedol y Loteri Genedlaethol (TNLCF) Cymru \u2013 sydd hefyd yn yr adeilad \u2013 i\u2019w ddylunio ac mae\u2019n ofod gwych."}, {"text_idx": "#000017", "text": "\u201cMae wedi\u2019i adeiladu ar gyfer gwaith hybrid a gweithio\u2019n agored ac yn gydweithredol gydag eraill. Rydyn ni\u2019n gobeithio y bydd ein gofod newydd a rennir yn arwain at lawer o gydweithio rhwng CGGC, Sustrans a phartneriaid eraill sy\u2019n rhannu ein gwerthoedd.\u201d"}, {"text_idx": "#000018", "text": "Bydd y ddau fudiad yn mynd ati\u2019n raddol i ail-gyflwyno\u2019u staff i weithle ar sail hwb sy\u2019n talu gwrogaeth i nifer o ffigyrau arweiniol o feysydd academaidd, diwylliannol a hanesyddol Cymru."}]